section_heading: Rat s osmanskim Egiptom
paragraph_text: Nakon tih sjajnih pobjeda, i konsolidacije vlasti car Ivan IV. sazvao je Crkveni sabor Etiopske crkve u Bora Medu 1878. Na tom skupu su konačno zaključeni teološki sporovi u lokalnoj crkvi, kršćanima, muslimanima i mnogobošcima dati su rokovi prilagodbe odlukama crkvenog sabora. Svim ne-kršćanima zabranjeno je bilo kakvo sudjelovanje u vlasti, osim ako ne prijeđu na kršćanstvo, muslimanima je dat rok od tri mjeseca, a mnogobošci su krštenje trebali obaviti trenutno. Ivan IV. prislio je kralja Šoe Menelika da protjera sve katoličke misionare iz Šoe.